作者：仇远
词牌/韵律：金缕曲・贺新郎

paragraphs: 仙骨清无暑。
爱兰桡、撑入鸳波，锦云深处。
休唱采莲双浆曲，老却鸥朋鹭侣。
算只有、青山如故。
旧雨初晴新水涨，画桥低、杳霭迷苍渚。
头戴笠，日亭午。
独醒耿耿空怀楚。
渺愁予、岸芷江蓠，尚青青否。
锦瑟谩弹斑竹恨，难写湘妃怨语。
怅谁与、孤芳为主。
流水无声云不动，向渔郎、欲觅桃园路。
船尾带，落花去。